google/wiki40b huggingface dataset:
राष्ट्रीय सूचना प्रौद्योगिकी संस्थान

'राष्ट्रीय सूचना प्रौद्योगिकी संस्थान ( 'एनआईआईटी), (बीएसई: 500,304, एनएसई: एनआईआईटी) एक वैश्विक शिक्षा और प्रशिक्षण [स्थित कंपनी [नई दिल्ली है]], [[भारत] ]. [द्वारा स्थापित [राजेंद्र एस] और विजय के Thadani 1981 में, कंपनी ने अब 40 देशों में आईटी और व्यापार में प्रशिक्षण प्रदान करता है] पवार. एनआईआईटी आईटी शिक्षा और [में प्रशिक्षण [] से अधिक दो दशकों] भारत ने एशिया की सबसे बड़ी आईटी प्रशिक्षण संस्थान के रूप में पहचाना और 100 से अधिक शिक्षा केन्द्रों की स्थापना की गई है ago.NIIT [सेटअप में थे [चीन]] और एशिया के अन्य भागों प्रशांत क्षेत्र . के अनुसार IDC कंपनी शिक्षा और प्रशिक्षण के कारोबार के शीर्ष 15 विश्वव्यापी 2001 में सिर के बीच था। एनआईआईटी [द्वारा [यूनेस्को]] स्कूलों के लिए रणनीति में नवीन शिक्षण प्राप्त करने के लिए सम्मानित किया, अत्यधिक कुशल श्रमिकों के बड़े पूल बनाने वाले को एक उद्योग के विभिन्न क्षेत्रों में काम करने के लिए तैयार हो गया था। कंपनी शीर्ष 20 आईटी प्रशिक्षण संस्थानों के बीच स्थान पर है और भारत के सबसे भरोसेमंद ब्रांडों सेवा में वर्गीकृत. कंपनी [पर सूचीबद्ध है [नेशनल स्टॉक एक्सचेंज]] [और [बॉम्बे स्टॉक एक्सचेंज]] [में [भारत]]. 2009 में एनआईआईटी [एनआईआईटी में नए विश्वविद्यालय परिसर में शुरू [नीमराना]], राजस्थान अनुसंधान को बढ़ावा देने और अधिक की पेशकश पीएचडी और [एम. टेक [पर ध्यान दे। ] [से] कार्यक्रमों [बी] टेक] पाठ्यक्रम.

ध्रुवीकरण

यह 2004 में, एनआईआईटी दो समूहों में एक polarized थी 'हैएनआईआईटी लिमिटेड', जो कि आईटी में प्रशिक्षण और शिक्षा के क्षेत्र पर ध्यान केंद्रित है और एक और जो के रूप में जाना जाता एनआईआईटी टेक्नोलॉजीज है [पर ध्यान केंद्रित [ सेवा कंपनी]].

भारतीय प्रशिक्षण केन्द्रों

एनआईआईटी प्रशिक्षण के बाद भारतीय राज्यों: में और शिक्षा केन्द्रों है आंध्र प्रदेश, असम, बिहार, चंडीगढ़, दिल्ली [, [गोवा]], [ [गुजरात]], हरियाणा [, [हिमाचल प्रदेश]], जम्मू और कश्मीर, झारखंड, कर्नाटक, केरल [, [मध्य प्रदेश]], महाराष्ट्र [, [नागालैंड]], उड़ीसा, पांडिचेरी, पंजाब, राजस्थान [, [तमिलनाडु]], [ [उत्तर प्रदेश]] [, [पश्चिम बंगाल]].

प्रतियोगियों

स्कूल सीखना समाधान ई में प्रतिस्पर्धा-सीखने बाजार Everonn शिक्षा सहित स्थानीय खिलाड़ियों के एक नंबर, मणिपाल K12 शिक्षा के साथ और Educomp के रूप में अच्छी तरह [जैसे अन्य खिलाड़ी के रूप में [HMSC]] एक संयुक्त उद्यम सीखना [के बीच [एस] चांद] और ह्यूटन Mifflin Harcourt 'अंतर्राष्ट्रीय हाथ [s [EMPGI]].
हिन्दवी प्रोग्रामिंग सिस्टम

हिन्दवी प्रोग्रामिंग सिस्टम(HPS) के रूप में संदर्भित खुला सर्च प्रोग्रामिंग भाषाओं का एक सूत्र या जाल है। यह जानने के लिए और कंप्यूटर प्रोग्राम लिखने के लिए गैर-अंग्रेज़ी मध्यम साक्षरों की अनुमति देता है।

कार्य

यह एक स्केलेबल सिस्टम जो कई प्रोग्रामिंग मानदंड का समर्थन करता है।प्राथमिक शैली या इंडिक बेसिक और भारतीय लोगो शुरुआती सुविधा जो कंप्यूटर प्रोग्रामिंग के साथ कार्य शुरू चाहते हैं वो इसका उपयोग वर्तनी के लिए कर रहे हैं। इसके अतिरिक्त यह मशीन कोड का उत्पादन करता है तथा हिंदवी में आप हिंदी में ही प्रोग्राम लिख सकते हैं।
फूल और काँटे

कहानी

नागेश्वर (अमरीश पुरी) एक बहुत बड़ा डॉन है, और इसी रास्ते चलने के कारण वो अपनी बीवी को खो देता है। उसका बेटा अजय (अजय देवगन), उसे अपनी माँ के मौत का कारण मानता है और उससे नफरत करता है।
जब अजय कॉलेज में अपनी पढ़ाई पूरी करने लगता है, तब वहाँ उसकी मुलाक़ात पूजा (मधु) से हो जाती है। जल्द ही दोनों एक दूसरे से प्यार करने लगते हैं और बाद में शादी कर लेते हैं। उनका एक बेटा भी होता है, जिसका नाम वे दोनों गोपाल रखते हैं।
नागेश्वर को लगता है कि वो अब बूढ़ा हो चुका है, और अपने गद्दी में वो अपने बेटे को बिठाना चाहता है। इसके लिए वो अपने बेटे को मनाने की काफी कोशिश करता है, पर उसके बार बार इंकार करने के बाद, नागेश्वर एक योजना बना कर उसके बेटे का अपने दाहिने हाथ शंकर के हाथों से अपहरण करवा कर अपने बेटे के पास जा कर इस अपहरण को उसके विरोधियों की चाल बता देता है और मदद के नाम पर उसे अपने घर ले चलता है।
अपने बेटे को वापस पाने के लिए अजय उसके घर चले जाता है। पर उसका दाहिना हाथ, शंकर विरोधियों से मिल जाता है। अजय को पुत्र को बचाने के लिये मजबूरन हथियार उठाने पडते है। अन्त में गोपाल को बचाते समय नागेश्वर की भी मौत हो जाती है।

निर्माण

इस फिल्म में पहले अक्षय कुमार को लिया गया था, पर बाद में उनके स्थान पर अजय देवगन को ले लिया गया। अक्षय का कहना था कि "नदीम-श्रवण के साथ मेरा म्यूजिक सेशन चल रहा था, मैं फिल्म 'फूल और कांटे' की शूटिंग की तैयारी कर रहा था, इसी दौरान एक कॉल आया और मुझसे कहा गया कि वे सुबह शूटिंग के लिए ना आए"। वहीं अजय देवगन का कहना था कि "मुझे नहीं पता क्या सच है। मुझे बताया गया कि अक्षय नाम का कोई लड़का फिल्म कर रहा था, जिसने बड़ी फिल्म के चक्कर में इस फिल्म को छोड़ दी है। मेरे पापा ने कहा कि तुम्हें फिल्म करनी है। मैं 18 साल का था, मुझे तो फिल्म करनी भी नहीं थी। तब मैं अक्षय को नहीं जानता था।" इस तरह अजय देवगन को उनकी पहली फिल्म मिली।
कैम्ब्रियाई विस्तार

कैम्ब्रियाई विस्तार या कैम्ब्रियाई विस्फोट​ (Cambrian explosion) आज से लगभग 53 करोड़ साल पहले जानवरों के संघों में अचानक हुए विस्तार को कहते हैं। जीवाश्मों (फ़ॉसिल​) के अध्ययन से ज्ञात हुआ है कि आज से 58 करोड़ वर्ष से पहले ज़्यादातर जीव सरल थे और आमतौर पर एककोशिकीय थे जो कभी-कभी समूहों में एकत्रित हो जाया करते थे। इसके बाद के 7 से 8 करोड़ सालों में अचानक क्रम-विकास (एवोल्युशन) ने तेज़ी पकड़ी जिस से भारी संख्या में जातियाँ उभरनी और विलुप्त होनी शुरू हो गई और जल्दी ही जीवों में आज जैसे विविधता पैदा हो गई।
इस प्राणियों के संघों (फ़ाय्लमों) के यकायक विस्तार को लेकर वैज्ञानिकों में बहुत विवाद रहा है। सन् 1840 के दशक तक जीवाश्मों के कैम्ब्रियाई काल में अचानक अस्तित्व में आ जाने की बात स्पष्ट हो चुकी थी। ऐसा होने के क्या कारण थे, यह उसी युग में आरम्भ क्यों हुआ और इसका प्राणियों के क्रम-विकास की प्रक्रिया में क्या अर्थ है - इन सभी बातों को लेकर बहस आज भी जारी है।
अग्निसह ईंट

अग्निसह ईंट (फ़ायर ब्रिक अथवा रिफ्रैक्टरी ब्रिक) ऐसी ईंट को कहते हैं जो तेज आँच में न तो पिघलती है, न चटकती या विकृत होती है। ऐसी ईंटें अग्निसह मिट्टियों से बनाई जाती हैं।

निर्माण

अग्निसह ईंट उसी प्रकार साँचे में डालकर बनाई जाती है जैसे साधारण ईंट। अग्निसह मिट्टी खोदकर बेलनों (रोलरों) द्वारा खूब बारीक पीस ली जाती है, फिर पानी में सानकर साँचे द्वारा उचित रूप में लाकर सुखाने के बाद, भट्ठी में पका ली जाती है। अग्निसह ईंट चिमनी, अँगीठी, भट्ठी इत्यादि के निर्माण में काम आती है।

उपयोग

अच्छी अग्निसह ईंट करीब 2,500 से 3,000 डिगरी सेंटीग्रेड तक की गर्मी सह सकती है, अतः कारखानों में बड़ी-बड़ी भट्ठियों की भीतरी सतह को गर्मी के कारण गलने से बचाने के लिए भट्ठी के भीतर इसकी चुनाई कर दी जाती है। उदाहरण के लिए लोहा बनाने की धमन भट्ठी (ब्लास्ट फर्नेस) की भीतरी सतह इत्यादि पर इसका प्रयोग किया जाता है।
मामूली ईंट तथा प्लस्तर अधिक गरमी अथवा ताप से चिटक जाते हैं, अतः अँगीठियों इत्यादि की रचना में भी, जहाँ आग जलाई जाती है, अग्निसह ईंट अथवा अग्निसह मिट्टी के लेप (पलस्तर) का प्रयोग किया जाता है।
पम्पा सरोवर

सामान्य विवरण

पम्पा सरोवर झील जो कि भारतीय राज्य कर्नाटक के कोप्पल ज़िले में अनेगुंडी मार्ग पर स्थित है। यह सरोवर पहाड़ियों में हुआ है।
पम्पा सरोवर हनुमान मन्दिर से लगभग १ किलोमीटर की दूरी पर स्थित है। झील के आसपास बहुत सारे सुन्दर-सुन्दर कमल के फूल देखने को मिलते हैं। यहाँ पास में एक प्राचीन लक्ष्मी मन्दिर भी है साथ ही एक भगवान शिव का भी मन्दिर स्थापित है। इनके अलावा यहाँ मन्दिर के निकट एक छोटा तालाब भी है और तालाब के अंदर आम का पेड़ भी है और पास में एक गणेश जी की मूर्ति है।

पौराणिक कथाओं के अनुसार

रामायण में पम्पा सरोवर का उल्लेख किया गया है कि यहाँ पर ऋषि मतंग की शिष्या शबरी जो कि भगवान राम की एक पवित्र भक्त थीं वो रोजाना अपने पवित्र मन से भगवान राम को याद करती थी। एक समय लंका के राजा रावण ने सीता का अपहरण करके लंका ले गए थे ,तो भगवान राम अपनी अर्धांगिनी सीता को खोजने अर्थात लाने के लिए दक्षिण की यात्रा कर रहे थे तो उनकी भक्त शबरी उनसे मिलने के लिए पम्पा सरोवर पर भगवान राम का इंतजार कर रही थी। शबरी जो कि माटुंगा पर्वत (जो कि हम्पी में है) में रहती थी ,इनके गुरु ऋषि माटुंगा के देहांत होते समय शबरी को बोले थे कि तुम जल्द ही भगवान राम से मिलोगी। इनके निधन के बाद शबरी अपने आश्रम में ही रहती और राम का इंतजार करती थी।
काफी साल गुजर गए और शबरी जवान से एक बूढ़ी स्त्री में बदल चुकी थी तब भगवान राम लंका की यात्रा कर रहे थे उस समय वे शबरी के आश्रम में रुके थे। उस समय शबरी ने भगवान राम और उनके भाई लक्ष्मण को खाना खिलाया था। इसके बाद शबरी भगवान राम और उनके भाई लक्ष्मण के चरणों में झुक गयी ,इसके पश्चात इन्होंने शबरी को सीता माता के अपहरण के बारे में बताया।
रामगढ़ विधानसभा क्षेत्र (राजस्थान)

रामगढ़ विधानसभा क्षेत्र राजस्थान का एक विधानसभा क्षेत्र है।
ताजिक लोग

ताजिक (ताजिक: Тоҷик, फ़ारसी: تاجيک‎, तॉजिक) मध्य एशिया (विशेषकर ताजिकिस्तान, अफ़्ग़ानिस्तान, उज़बेकिस्तान और पश्चिमी चीन) में रहने वाले फ़ारसी-भाषियों के समुदायों को कहा जाता है। बहुत से अफ़्ग़ानिस्तान से आये ताजिक शरणार्थी ईरान और पाकिस्तान में भी रहते हैं। अपनी संस्कृति और भाषा के मामले में ताजिक लोगों का ईरान के लोगों से गहरा सम्बन्ध रहा है। चीन के ताजिक लोग अन्य ताजिक लोगों से ज़रा भिन्न होते हैं क्योंकि वे पूर्वी ईरानी भाषाएँ बोलते हैं जबकि अन्य ताजिक फ़ारसी बोलते हैं।

नाम की उत्पत्ति

ताजिकी लोग पूर्वी ईरानी भाषाएँ बोलने वाले प्राचीन सोग़दाई, बैक्ट्रियाई और पार्थियाई लोगों के वंशज हैं। ईरान के शक्तिशाली हख़ामनी और सासानी साम्राज्यों के प्रभाव से वे समय के साथ-साथ फ़ारसी के भिन्न रूप बोलने लगे, जो एक पश्चिमी ईरानी भाषा है। फिर भी ताजिकी फ़ारसी में प्राचीन सोग़दाई और पार्थियाईके कई शब्द मिलते हैं, जो ईरानी फ़ारसी में नहीं मिलते। मध्य एशिया में ईरानियों के अलावा दूसरा बड़ा प्रभाव तुर्की भाषियों का रहा है। 'ताजिक' नाम तुर्कियों ने ही फ़ारसी-भाषियों को दिया और इसका अर्थ 'ग़ैर-तुर्की' हुआ करता था। किसी ज़माने में 'ताजिक' शब्द को एक गाली माना जाता था लेकिन जब ताजिकिस्तान सोवियत संघ का भाग बना तो इसे गर्व से मध्य एशिया में बस रहे फ़ारसी-भाषियों की पहचान के लिए इस्तेमाल किया जाने लगा। उसी सोवियत काल से 'ताजिक' शब्द सम्मानजनक बना हुआ है।

भाषा

ताजिक लोग फ़ारसी की एक पूर्वी उपभाषा बोलते हैं, जिसे 'दरी' या 'दरी फ़ारसी' कहा जाता है। 'दरी' शब्द 'दरबारी' को सिकोड़कर बनाया गया है। ताजिकिस्तान में ताजिकी भाषा को लिखने के लिए सिरिलिक लिपि इस्तेमाल की जाति है, हालाँकि पुराने ज़माने में इसे अरबी-फ़ारसी लिपि में लिखा जाता था। आधुनिक ताजिकी भाषा पर रूसी भाषा, उज़बेकी भाषा और उइग़ुर भाषा के गहरे प्रभाव मिलते हैं। कुछ फ़ारसी-भाषी लोग ताजिकी को ईरानी फ़ारसी से ज़्यादा शुद्ध मानते हैं, क्योंकि ईरान पर अरब आक्रमण और क़ब्ज़े के बाद बहुत भारी अरबी भाषा का प्रभाव पड़ा। ईरानी फ़ारसी की तुलना में ताजिकी फ़ारसी में अरबी के शब्द कम हैं और प्राचीन फ़ारसी मूल के शब्द अधिक हैं। ताजिकिस्तान में दो तरह की फ़ारसी बोली जाती है। एक तो रोज़ाना बोली जाने वाली फ़ारसी है, जिसे 'ज़बान-ए-कूचा' कहते हैं, यानी 'गली-कूचे की भाषा'। दूसरी औपचारिक तौर पर बोले जाने वाली 'ज़बान-ए-अदबी' है, यानी 'अदब की भाषा'।

धर्म

ऐतिहासिक रूप से ताजिक लोगों में प्राचीन आर्य धर्म, बौद्ध धर्म और ज़रथुष्ट्री धर्म का ज़ोर रहा है। इस्लाम के आने के बाद अधिकतर ताजिक लोग सुन्नी मुस्लिम बन गए, हालांकि इनमें शिया मुस्लिम भी पाए जाते हैं। सन् २००५ में ताजिकिस्तान की आबादी ९५% सुन्नी और ३% शिया थी। ध्यान दीजिये कि यह ईरान का उल्टा है, जहाँ ज़्यादातर लोग शिया हैं।
इस समय ताजिक लोग पुर्णत: इस्लाम धर्म के मानने बाले है|
चिकित्सा प्रतिबिम्बन

चिकत्सीय विश्लेषण की सुविधा के लिये शरीर के आन्तरिक अंगों का बिम्ब लेना तथा उसका प्रसंस्करण चिकित्सा प्रतिबिम्बन (Medical imaging) कहलाता है। इससे कुछ अंगों या ऊतकों के कार्य करने के ढंग भी धृश्य रूप में प्रस्तुत हो जाता है। चिकित्सा प्रतिबिम्बन के द्वारा शरीर के अन्दर त्वचा एवं अस्थियों के कारण छिपे हुए अंगों का आन्तरिक संरचना सामने आ जाती है जिससे और रोगों का निदान करने में सुविधा होती है।
चिकित्सा प्रतिबिम्बन, जीववैज्ञानिक प्रतिबिम्बन का एक अंग है।
काफ़ि़र

काफिर (अरबी كافر (काफिर); बहुवचन كفّار कुफ्फार) इस्लाम में अरबी भाषा का बहुत विवादित शब्द है जिसका शाब्दिक अर्थ - "अस्वीकार करने वाला" या "ढ़कने वाला" होता है  इस शब्द को अपमानसूचक माना जाने लगा है; इसी लिये कुछ मुस्लिम इसके स्थान पर "गैर-मुस्लिम" शब्द का प्रयोग करने की सलाह देते हैं।
महाराजा महाविद्यालय

इतिहास

इस विश्वविद्यालय की स्थापना १९४४ में हुई थी। ये राजस्थान विश्वविद्यालय के अधीन ६ विश्वविद्यालयों और उत्तर भारत के पुरातनतम महाविद्यालयों में से एक है। इसकी इमारत की अभिकल्पना ब्रिटिश वास्तुकारों ने की थी।
जॉर्ज बुकनैन

जार्ज बुकनैन (George Buchanan ; १५०६-१५८२) स्कॉट इतिहासकार एवं मानवतावादी लेखक थे।

परिचय

उनकी शिक्षा डंबार्टन स्कूल तथा पैरिस स्कूल में हुई। सेंट ऐंडूज विश्वविद्यालय से बी.ए. तथा पेरिस से एम.ए.। विद्यार्थीकाल से लैटिन कविता लिखना आरंभ किया। वे पैरिस आए और वहाँ तीन वर्ष तक लैटिन शिक्षक का कार्य करते रहे। उनके चार दु:खांत नाटक 'मिडिया', 'एलसेसटिस', यूनूपीडट से अनुवादित तथा 'जेफ्था' व बैप्टिस्ट मौलिक रचनाएँ हैं जा विद्यार्थियों द्वारा अभिनीत करने के लिए लिखी गई। प्रसिद्ध निबंधकार मांतेन उनका इसी समय का शिष्य था। पुर्तगाल में नवस्थापित कालेज के प्राचार्य रूप में आने के तुरंत बाद अपने धार्मिक विचारों के कारण मठ में बंदी बना लिए गए। यहाँ उन्होंने बाइबिल की प्रार्थनाओं का लैटिन में अनुवाद किया जो १९वीं शताब्दी तक स्कॉटलैंड में पाठ्यपुस्तक के रूप में पढ़ाया जाता रहा। 'लेनोरा' नामक काव्य भी यहीं लिखा गया।
१५६२ में स्कॉटलैंड की रानी मेरी के शिक्षक नियुक्त हुए पर लॉर्ड डार्नले की हत्या के बाद उन्होंने मेरी के विरुद्ध 'डिटेक्शिया' नामक पुस्तक लिखकर यूरोप में उसके अभियोग का प्रचार किया तथा 'कैस्केट लेटर्स' उसी द्वारा लिखे जाने का समर्थन किया। जेम्स छठे के पक्ष में रानी द्वारा गद्दी त्यागने पर वर्ष तक जेम्स के शिक्षक रहे। १५७९ में संसद के अधिकार तय हुए। 'डीजुरे रेनी एमिड स्कॉट्स' (१५७०) लिखकर उन्होंने जनता को राजा की शक्ति का आधार बताया और रानी मेरी के प्रति किए गए वर्ताव का समर्थन किया। संसद् द्वारा इसका विरोध हुआ और यह पुस्तक ऑक्सफोर्ड विश्वविद्यालय द्वारा जलाई भी गई। १५८२ में 'रेरम स्कॉट केरम हिस्ट्रिया' नामक स्कॉटलैंड का इतिहास लिखा।
लैटिन भाषा में रचना करने के कारण वे विशेष जनप्रिय और अमर न हो सके। इस भाषा पर इनका पूर्ण अधिकार था और वे सच्चे अर्थ में कवि थे। पाँच खंडों में 'डी स्फ़ेरा' काव्य लिखकर उन्होंने कोपरनिकस के मुकाबले टॉलेमी के ज्योतिष सिद्धांतों का समर्थन किया। वे स्वतंत्र विचारक, स्पष्टवादी व्यक्ति तथा सफल साहित्यिक थे। सारा यूरोप उन्हें प्रथम श्रेणी का कवि मानता था।
वाणिज्य एवं उद्योग राज्यमंत्री, भारत सरकार

वाणिज्य एवं उद्योग राज्यमंत्री, भारत सरकार भारत सरकार में एक राज्य मंत्री हैं।
निश्चर द्रव्यमान

निश्चर द्रव्यमान, विराम द्रव्यमान, नैज द्रव्यमान, उपयुक्‍त द्रव्यमान या (परिबद्ध निकाय अथवा कण जो अपने संवेग केन्द्र निर्देश तंत्र में प्रक्षित किए जाते हैं कि स्थिति में) सामान्य द्रव्यमान, किसी वस्तु या वस्तुओं अथवा निकाय की कुल ऊर्जा और संवेग का गुणधर्म है जो सभी निर्देश तंत्रों में लोरेन्ट्स रूपांतरण के अधीन समान रहते हैं।
सनाउल्‍लाह अमृतसरी

सनाउल्लाह अमृतसारी ثناء اللہ امرتسری, Sanaullah Amritsari
मौलाना साना अल्लाह अमृतसरी (जन्म: 12 जून 1868 , मृत्यु 15 मार्च 1948) प्रसिद्ध विद्वान थे जो अमृतसर में जन्मे। अहले हदीस थे और अपने पंथ के प्रचार के लिए सदैव प्रतिबद्ध रहे। कश्मीर से खानदानी तालुक था, समाचार पत्र अहले हदीस शुरू किया था, धार्मिक बहस करने में माहिर थे, उन्हें फातेह क़ादियान भी कहा जाता है, ईसाई , हिन्दू , आर्य समाज, शिया और क़दियानियों पर उनकी पुस्तकें काफी मक़बूल हुईं। सत्यार्थ प्रकाश के जवाब में हक़ प्रकाश बजवाब सत्यार्थ प्रकाशऔर रंगीला रसूल के जवाब में 'मुक़द्दस रसूल बजवाब रंगीला रसूल' पुस्तक प्रसिद्ध हैं। अरबी और उर्दू में क़ुरआन की तफ़्सीर लिखी, फालिज के रोग में मृत्यु हुयी।
आकस्मिक चिकित्सा

आकस्मिक चिकित्सा (Emergency medicine) चिकित्सा के क्षेत्र की एक विशेषज्ञता है जिसमें चिकित्सक को गम्भीर बीमारी या चोट वाले रोगियों की चिकित्सा की व्यावहारिक प्रशिक्षण दिया जाता है। इन स्थितियों में अबिलम्ब कार्यवाही की आवश्यकता होती है। आक्स्मिक चिकित्सक अस्पतालों के आकस्मिक चिकित्सा विभाग में, सघन चिकित्सा इकाई में या अस्पताल जाने के पहले काम करने वाले होते हैं। आकस्मिक चिकित्सा का मुख्य उद्देश्य त्वरित कार्यवाही करके रोगी की स्थिति को स्थायी बनाना (stabilize) या खतरे से बाहर करना होता है ताकि उसकी सामान्य चिकित्सा शुरू की जा सके।
पटना या कम्पनी शैली

पटना कलम एक प्रमुख भारतीय चित्रकला शैली हैं। तत्कालीन जनसामान्य के आम पहलुओं के चित्रण के लिए प्रसिद्ध पटना या कम्पनी चित्रकला शैली का विकास मुगल साम्राज्य के पतन के बाद हुआ जब चित्रकारों ने पटना तथा उसके समीपवर्ती क्षेत्रों को अपना विषय बनाया। इन चित्रकारों द्वारा चित्र बनाकर ब्रिटेन भी भेजे गये जो आज भी वहां के संग्रहालयों में विद्यमान हैं।
पटना कला शैली के प्रमुख चित्रकार महादेव लाल है।
आईफ़ोन (पहली पीढ़ी)

इतिहास

एप्पल के तात्कालिक सीईओ स्टीव जॉब्स ने एक ऐसे कंप्यूटर की परिकल्पना की जिसमे माउस और कुंजीपटल (कीबोर्ड) के स्थान पर उपयोगकर्ता स्पर्श की मदद से कंप्यूटर के साथ पारस्परिक व्यवहार करे। जॉब्स ने इस परिकल्पना की व्यवहार्यता की जांच करने के लिए एप्पल के इंजीनियरों के एक समूह को भर्ती किया। जॉब्स ने इसके प्रोटोटाइप और अंतरफलक की समीक्षा की और उनके मन में इस तकनीक को एक मोबाइल फ़ोन के साधन से कार्यान्वित करने का विचार आया। इस परियोजना को प्रोजेक्ट पर्पल 2 का नाम दिया गया और इसकी शुरुआत 2005 में हुई।
एप्पल ने अमेरिकी दूरसंचार कंपनी एटी एंड टी (AT&T) की गुप्त और अभूतपूर्व सहयोग की मदद से इस उपकरण का निर्माण किया। तीस महीने लम्बे चले इस सहयोग की लागत करीब 150 मिलियन डॉलरअनुमानित की जाती है।
सबसे पहले आईफ़ोन का अनावरण स्टीव जॉब्स ने 9 जनवरी 2007 को सैन फ्रांसिस्को, कैलिफोर्निया में आयोजित हुए मैकवर्ल्ड सम्मेलन के दौरान एक कीनोट संबोधन के दौरान किया। अपने भाषण में जॉब्स ने कहा कि "I have been looking forward to this for two and a half years" ("मैं ढाई साल इसका इंतज़ार कर रहा था") और "today, Apple is going to reinvent the phone."("आज, एप्पल फ़ोन का पुनः आविष्कार करने जा रहा है")
उपजाति (छन्द)

उपजाति एक संस्कृत छन्द है। 
उपजातिमुद्रणई-मेल
जिस छन्द में कोई चरण इन्द्रवज्रा का हो और कोई उपेन्द्रवज्रा का, उसे उपजाति छन्द कह्ते हैं । इसका लक्षण और उदाहरण पद्य में देखिए:
अनन्तरोदीरितलक्ष्मभाजौ
पादौ यदीयावुपजातयस्ताः ।
इत्थं किलान्यास्वपि मिश्रितासु
वदन्ति जातिष्विदमेव नाम॥
अर्थात् इन्द्रवज्रा और उपेन्द्रवज्रा अथवा अन्य प्रकार के छन्द जब मिलकर एक रुप ग्रहण कर लेते हैं, तो उसे उपजाति कहते हैं । 
साहित्यसङ्गीत कला-विहीनः
साक्षात्पशुः पृच्छ-विषाणहीनः ।
तृणं न खादन्नपि जीवमानः
तद्भागधेयं परमं पशुनाम्॥  नीतिशतकम् ॥ 
अस्त्युत्तरस्यां दिशि देवतात्मा
हिमालयो नाम नगाधिराजः ।
पूर्वापरौ तोयनिधी वगाह्य  
स्थितः पृथिव्या इव मानदण्डः॥ कुमारसंभवम् ॥
योगेश्वर

जीवन और साधना

१५ अगस्त, १९२१ को अहमदाबाद जिले के धोलका के पास सरोडा गाँव में साधारण ब्राह्मण परिवार में उनका जन्म हुआ था। योगेश्वर जी ने नौ साल की अवस्था में ही पिता की छत्रछाया गवां दी थी। शिक्षा के लिये मुंबई में प्रवास के दौरान पूर्व के प्रबल आध्यात्मिक संस्कारों के सुपरिणाम स्वरुप माँ जगदंबा के दर्शन करने की लगन लग गई। एकांत में ध्यानस्थ होकर बैठना और माँ के दर्शन के लिए पुकारनें में ही उनका समय व्यतीत हो रहा था। जगदंबा के दर्शन की इच्छा इतनी प्रबल हो गई कि अध्ययन छोड़कर बचपन में ही हिमालय में तपश्चर्या हेतु जाने की ठान ली। तब उनकी अवस्था बीस साल की थी। 
ऋषि-मुनि सेवित हिमालय की भूमि में दो दाशक तक एकांतिक साधना करके अनेक सिद्धियाँ प्राप्ति की। यहाँ पर कई सिद्ध संतों से उनका सम्पर्क हुआ और योगविद्या में भी वे प्रवीण हो गए। उनको प्रार्थना पे अतूट विश्वास था। गांधीजी को अपना आदर्श मानते थे। देशप्रेम उनकी नसनस में भरा हुआ था, सिद्घ बनके देश के लीए कुछ करनें की तमन्ना थी। परंपरागत भगवे वस्त्र को छोडके आजीवन खादी के वस्त्र परिधान कीए। साधनाकाल और उनके बाद अपनी जननी को हंमेशा साथ रखा। साधु, संत और संन्यासीओ में मातृभक्त महात्मा के नाम से जाने गये। 
गुजरात के प्रमुख शहरों के अलावा अमेरिका, केनेडा, इंग्लान्ड, अाफ्रिका इत्यादी क्षेत्रो में जा के भक्तो को आध्यात्मिक मार्गदर्शन दीया था। योगेश्वरजी सर्वधर्म समभाव में मानते थे और नात, जात, संप्रदायों से सर्वथा परे थे। उनकी वजह से रामकृष्ण मिशन, थियोसोफिकल सोसायटी, सत्य सांइ सेन्टर, डीवाइन लाईफ सेन्टर एवम जैन, शीख, ख्रीस्ती धर्म के धर्मस्थान, स्वामिनारायन संप्रदाय के कार्यक्रमो में उनको सादर आमंत्रित कीया जाता था। आज विश्व में उनका प्रसंशक अनुयायी वर्ग है। 

उनको अपनी साधना की फलश्रुती स्वरुप इ.स. १९४४ में पूर्वजन्म का ज्ञान हुआ था। जीस के बारे में उनकी आत्मकथा 'उजालों की और" में लीखा है। ये ज्ञान उसने ३३ सालो तक छुपा के रखा उन के बाद वोह पूर्वजन्म में रामकृष्ण परमहंस थे ऐसा दावा कीया था।वोह साधना काल के दौरान बंगाल में दक्षिणेश्वर में गये थे और रामकृष्ण के कमरे में जा के बहोत रोये थे।

 साहित्य रचना 

शाला जीवन में दैनन्दिनी लिखने की आदत से उनकी सहित्यिक यात्रा की शरुआत हुई। उन्होने १०० से अधिक पुस्तकें लिखी है। उनकी प्रसिद्ध रचनाओं में तुलसीदासकृत रामचरितमानस का समश्लोकी पद्यानुवाद, महात्मा गांधी को श्रद्धांजलि देते हुए लिखा गया काव्य गांधी गौरव, सरल भगवदगीता, गोपीगीत, विष्नु सहस्त्रनाम जैसे पद्य सर्जन है। उन की आत्मकथा "उजालों की ओर" लोकप्रिय हुइ थी। रमन महर्षि जीवन और कार्य, महाभारत, रामायण, वेदों, दर्शनशास्त्रों, योगसूत्र जैसे भारत के प्राचीन शास्त्रो पर भी ग्रन्थ लिखे थे। साधकों के प्रश्नों के समाधान के लिए मार्गदर्शन हेतु प्रश्नोत्तरी, संतो के साथ मिलन के प्रसंग भी लिखे है।

इन्हें भी देखें

अधिकृत जालस्थल
भोगाली बिहु

माघ बिहु या भूगाली बिहु भारत के असम प्रदेश में मनाया जाने वाला एक प्रमुख पर्व है। यह माघ माह में मनाया जाता है (१४ या १५ जनवरी) और फसलों की कटाई और उससे उपजे उल्लास का प्रतीक है।
बालकाण्ड

बालकाण्ड वाल्मीकि कृत रामायण और गोस्वामी तुलसीदास कृत श्री राम चरित मानस का एक भाग (काण्ड या सोपान) है।
अयोध्या नगरी में दशरथ नाम के राजा हुये जिनकी कौशल्या, कैकेयी और सुमित्रा नामक पत्नियाँ थीं। संतान प्राप्ति हेतु अयोध्यापति दशरथ ने अपने गुरु श्री वशिष्ठ की आज्ञा से पुत्रकामेष्टि यज्ञ करवाया जिसे कि ऋंगी ऋषि ने सम्पन्न किया। भक्तिपूर्ण आहुतियाँ पाकर अग्निदेव प्रसन्न हुये और उन्होंने स्वयं प्रकट होकर राजा दशरथ को हविष्यपात्र (खीर, पायस) दिया जिसे कि उन्होंने अपनी तीनों पत्नियों में बाँट दिया। खीर के सेवन के परिणामस्वरूप कौशल्या के गर्भ से राम का, कैकेयी के गर्भ से भरत का तथा सुमित्रा के गर्भ से लक्ष्मण और शत्रुघ्न का जन्म हुआ।
राजकुमारों के बड़े होने पर आश्रम की राक्षसों से रक्षा हेतु ऋषि विश्वामित्र राजा दशरथ से राम और लक्ष्मण को मांग कर अपने साथ ले गये। राम ने ताड़का और सुबाहु जैसे राक्षसों को मार डाला और मारीच को बिना फल वाले बाण से मार कर समुद्र के पार भेज दिया। उधर लक्ष्मण ने राक्षसों की सारी सेना का संहार कर डाला। धनुषयज्ञ हेतु राजा जनक के निमंत्रण मिलने पर विश्वामित्र राम और लक्ष्मण के साथ उनकी नगरी मिथिला (जनकपुर) आ गये। रास्ते में राम ने गौतम मुनि की स्त्री अहल्या का उद्धार किया। मिथिला में राजा जनक की पुत्री सीता जिन्हें कि जानकी के नाम से भी जाना जाता है का स्वयंवर का भी आयोजन था जहाँ कि जनकप्रतिज्ञा के अनुसार शिवधनुष को तोड़ कर राम ने सीता से विवाह किया। राम और सीता के विवाह के साथ ही साथ गुरु वशिष्ठ ने भरत का माण्डवी से, लक्ष्मण का उर्मिला से और शत्रुघ्न का श्रुतकीर्ति से करवा दिया।
पर्निया कुरैशी

शुरुआती दिन

पर्निया एक प्रसिद्ध प्रशिक्षित कुचीपुडी नर्तक है, प्रसिद्ध नृत्य जोड़े राजा-राधा रेड्डी के तहत।  उन्होंने अबीदा परवीन द्वारा सूफी संगीत के प्रदर्शन के साथ भारत भर में कई नृत्य अभिलेखों में प्रदर्शन किया है, और मिनू बक्षी की उर्दू कविताओं का नृत्य लिप्यंतरण किया है।

फिल्मोग्राफी

2015 - जांनिसार

व्यक्तिगत जीवन

पर्निया कुरैशी का जन्म लाहौर, पाकिस्तान  में रामपुर में रहने वाले एक भारतीय पिता मोइन कुरैशी और पाकिस्तानी मां नसीन कुरेशी से हुआ था। उनकी मां भी पाकिस्तानी ड्रामा में काम कर रही अभिनेत्री हैं।
2011 में, पर्निया कुरैशी ने लंदन स्थित भारतीय चार्टर्ड एकाउंटेंट अर्जुन प्रसाद से विवाह किया, इस जोड़े को 2012 में तलाक हो गया।
मा हांग बिन

मा हांग बिन (1884-1960 馬鴻賓) चीन में एक मुखिया था जळि बिसवान शताब्दी मैं।
आहारीय लौह

आहारीय लौह की आवश्यकता लाल रक्त कोशिकाओं का हिमोग्लोबिन बनाने के लिए होती है। फ़ेफ़डों से शरीर की कोशिकाओं और ऊतकों तक ऑक्सीजन ले जाने के लियें भी यही सहायक होती है। शरीर का कुछ लौह तत्त्व यकृत में भंडार हो जाता है। विटामिन बी के चयापचय के लिए भी लौह आवश्यक होता है। लिंग और शरीर की क्रियात्मक स्थिति के अनुसार दैनिक आहार में केवल २-४ मि.ग्रा. लाउह की आवश्यकता होती है। विविध प्रकार के आहारों की संरचना के अनुसार उनमें पाये जाने वाले लौह का उपयोग करने की शरीर की अवशोषण क्षमता सीमित होती है। शरीर के संस्थान विभिन्न अनाज आदि में सन्निहित लौह का केवल ५ - १० प्रतिशत ही ग्रहण कर सकते है। हरी पत्तेदार सब्जियों में लौह का प्रतिशत बहुत अधिक होता है। इसके अलावा आहार की मिश्रित संरचना पर भी ग्राह्य प्रतिशत निर्भर करता है। इन्हीं कारणों से विश्व स्वास्थ्य संगठन के अंतर्गत्त खाद्य एवं कृषि संगठन द्वारा लौह की दैनिक आवश्यकता १२-२४ मिलीग्राम के बीच तय की गई है। लौह की कमी से उत्पन्न एनीमिया के उपचार करने के लिए आहार में इसकी अत्यधिक आवश्यकता होती है। ऐसी स्थितियों में लौह सम्पूरकों या लोहे की पुष्टिकृत आहारों का आश्रय लिया जा सकता है।
जन्म के समय नवजात के पास केवल चार महीने की लोहे की आपूर्ति होती है। इतने समय में उस शरीर को अपने आहार से लौह तत्त्व को अपने आहार से ग्रहण करना प्रारम्भ कर देना आवश्यक होता है। लौह की थोडी सी कमी भी इसके बौद्धिक विकास को कम कर सकती है। रजः स्राव और गर्भावस्था के समय महिलाओं में लौह की कमी हो सकती है। कठोर व्यायाम से भी शरीर में इसकी कमी हो सकती है। मघपान करने वालों में कुछ आहार शरीर द्वारा अन्य आहारों से प्राप्त लोहे का उपयोग रोक देते है। लोहे की कमी शवासहीनता, थकावट और कमजोरी उत्पन्न कर सकती है। इसकी अधिकता विषाक्तता उत्पन्न कर सकती है।

स्रोत

आहारीय लौह के महत्वपूर्ण स्रोत हैं: हरी पत्तेदार सब्जियां, मटर फ़लियां, किशमिश, अखरोट, नाशपाती, सभी अनाज, मूंग, मसूर दाल, चोकर, बीज, सोयाबीन, मछली, यकृत, मुर्गा और अंडा, इत्यादि।